Diari Oficial de la Generalitat Valenciana


Sumari del DOGV 4077, del 03-09-2001 (2001/8297)

Informació pública dels annexos del projecte d'urbanització del polígon A-1 del pla especial de reforma interior número 1, del vigent Pla General d'Ordenació Urbana de Sagunt.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8297


Organisme emissor
:   Ajuntament de Sagunt

Tipus de document
:   Anunci

Informació pública dels annexos del projecte d'urbanització del polígon A-1 del pla especial de reforma interior número 1, del vigent Pla General d'Ordenació Urbana de Sagunt. [2001/Q8297]
  
Mitjançant aquest edicte es fa saber que, amb data 18 de juny de 2001, en ús de les atribucions que em confereix la legislació vigent, he resolt el que es diu tot seguit:
  
Vist que mitjançant l'Acord de la Comissió de Govern, de data 19 d'abril de 2000, es va aprovar el projecte d'urbanització del polígon A-1 del pla especial de reforma interior número 1, del vigent Pla General d'Ordenació Urbana de Sagunt.
  
Vist que mitjançant l'Acord de la Comissió de Govern, de data 10 de gener de 2001, es va procedir a l'aprovació de la modificació del projecte d'urbanització del polígon A-1 del pla especial de reforma interior número 1.
  
Vist que mitjançant un escrit, que té entrada en aquest ajuntament en data 7 de març de 2001, número de registre 3.024, es presenta pel senyor Manuel Emilio Torres Requena, arquitecte del projecte d'urbanització del polígon a què es fa referència, en el qual manifesta que en relació amb el projecte d'urbanització refós, aprovat definitivament el 19 d'abril de 2000 per aquest ajuntament, així com a la modificació d'aquest projecte, aprovada definitivament el dia 10 de gener de 2001, s'han redactat, com a annexos complementaris i pels tècnics competents en la matèria que els subscriuen, els projectes següents:
  
Annex 1. Línia subterrània de mitja tensió.
  
Annex 2.1. Centre de transformació 400 kVA.
  
Annex 2.2. Centre de transformació 400-630 kVA.
  
Annex 3. Xarxa subterrània de baixa tensió.
  
Vist que, amb data 26 d'abril de 2001, l'enginyer T. Obres Públiques i l'enginyer industrial de la Unitat de Manteniment-Obres d'Urbanització informen de la manera següent:
  
Amb relació a l'assumpte indicat més amunt, vistos els annexos, presentat pel senyor Manuel Emilio Torres Requena, el passat dia 7 de març d'enguany, s'emet un informe favorable relatiu als annexos esmentats.
  
D'acord amb el que s'estableix en l'article 53 de la Llei Reguladora de l'Activitat Urbanística de la Generalitat Valenciana, i l'article 136 i següents del Reglament de Planejament i en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana, se sotmet els annex 1, annex 2.1, annex 2.2 i annex 3 del projecte d'urbanització de la unitat d'actuació A-1 del pla especial de reforma interior número 1, a informació pública, per un termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Qualsevol persona interessada podrà comparéixer a l'Ajuntament de Sagunt i consultar la documentació que integren els annexos número 1, annex 2.1, annex 2.2 i annex 3, del projecte d'urbanització, així com formular, si escau, al·legacions, dins del termini indicat al paràgraf anterior i en els termes que estableix el punt 4 de l'article 46 d'aquest text legal.
  
A la vista de tot el que s'ha dit anteriorment, resolc:
  
Primer
  
Sotmetre al tràmit d'informació pública els annexos números:
  
Annex 1. Línia subterrània de mitja tensió.
  
Annex 2.1. Centre de transformació 400 kVA.
  
Annex 2.2. Centre de transformació 400-630 kVA.
  
Annex 3. Xarxa subterrània de baixa tensió, redactats per Ofitesa, en data gener de 2001.
  
Segon
  
Remetre un avís al domicili fiscal dels qui consten al Cadastre com a titulars de drets afectats, i als registrals, segons el projecte de reparcel·lació aprovat en el seu dia.